Fernández ble olympisk mester under OL 1928 i Amsterdam. Han var med på det spanske laget som vant lagkonkurransen i sprangridning. Det spanske laget fikk fire straffepoeng, sølvinnerne fra Polen fikk åtte og det svenske laget fikk bronse med ti straffepoeng. Laget besto av José Navarro Morenés på hesten «Zapatazo», José Álvarez de Bohórquez på «Zalamero» og Fernández på hesten «Revistada». Fernández kom på tolfte plass i den individuelle konkurransen i sprangridning med hesten «Revistada».